Karoline Bjerkeli Grøvdal

Karoline Bjerkeli Grøvdal (sündinud 14. juunil 1990 Ålesundis) on Norra kergejõustiklane, kesk- ja pikamaajooksja.

Ta tuli kahel korral Euroopa juunioride meistriks 3000 meetri takistusjooksus ja korra 5000 meetri jooksus.

2009. aastal valiti ta Euroopa kergejõustiku tõusvaks täheks."Karoline Bjerkeli Grøvdal løper Hytteplanmila". ringsport.no. 3.9.2010. Vaadatud 31.3.2017

2016. aasta Euroopa meistrivõistlustel Amsterdamis võitis ta 10 000 meetri jooksus isikliku rekordiga 31.23,45 pronksmedali.

2016. aasta suveolümpiamängudel Rio de Janeiros sai ta 5000 meetri jooksus isikliku rekordiga 14.57,53 seitsmenda koha ja 10 000 meetri jooksus üheksanda koha, parandades isiklikku rekordit üheksa sekundiga (31.14,07). Nii 5000 kui ka 10 000 meetri distantsil oli ta parim Euroopa jooksja.

2017. aasta kergejõustiku maailmameistrivõistlustel Londonis ta 1500 meetri jooksus poolfinaali ei pääsenud, saades ajaga 4.09,56 kokkuvõttes 31. koha. 5000 meetri jooksu finaalis ta katkestas.

26. augustil 2017 jooksis ta Sandneses toimunud võistlusel 3000 m takistusjooksus aja 9.13,35, parandades 2007. aastast endale kuulunud Norra rekordit ligi 20 sekundiga."Karoline Bjerkeli Grøvdal smadret den norske rekorden – med 20 sekunder!". NRK Sport. Vaadatud 3.10.2017

10. juunil 2018 parandas ta Teemantliiga etapil Stockholmis 1500 meetri jooksus isiklikku rekordit enam kui pooleteise sekundiga, joostes 4.05,57."Personlig rekord av Bjerkeli Grøvdal i Stockholm". rbnett.no. 10.6.2018. Vaadatud 11.6.2018 Sama aasta Euroopa meistrivõistlustel Berliinis võitis ta 9.18,80-ga pronksmedali.

Talle kuulub Norra rekord ka miilijooksus ja 2000 m takistusjooksus.

Isiklikud rekordid
Väljas
 Ala  Tulemus  Aeg  Koht 1500 m jooks  4.03,07  4. juuli 2021   Stockholm Miilijooks  4.26,23 NR  9. juuni 2016   Oslo 2000 m jooks  5.41,04 NR  2. juuni 2018   Florø 3000 m jooks  8.33,47  28. august 2021   Pariis 5000 m jooks  14.31,07 NR  16. juuni 2022   Oslo 10 000 m jooks  30.50,84  8. mai 2021   Oslo Poolmaraton  1.08,07  20. märts 2022   New York 2000 m takistusjooks  6.21,39 NR  10. august 2008   Stavanger 3000 m takistusjooks  9.13,35 NR  26. august 2017   Sandnes
Allikas: IAAF

 Viited 

 Välislingid 


 Karoline Bjerkeli Grøvdal 3000m Steeplechase 9:13.35 - Norwegian Championships 2017 youtube.com

Kategooria:Norra jooksjad
Kategooria:Pikamaajooksjad
Kategooria:Sündinud 1990